Бунёди миллии иҷтимоии маблағгузории Тоҷикистон

Лоиҳаи таҳкими устувории иҷтимоӣ-иқтисодӣ

(ЛТУИИ)

## **НАҚШАИ РУШДИ ДЕҲА**

Деҳа: *Чинор*

Ҷамоат: *Даҳана*

Шаҳр: *Кӯлоб*

Минтақа:  *Хатлон*

“\_\_\_” \_\_\_\_\_\_\_\_\_\_\_\_ 20\_\_\_ year.

**Давраи тадқиқот:** *аз 02.05.2022 то 05.05.2022*

**Тадқиқотчиён:** *Абдулҳақова Мавлуда ва Раҳимов Саӣмаҳмуд*

**Асоси интихоби ҷомеа барои арзёбии муштараки минтақаҳои деҳот.**

1. **Мақсад**: Гузаронидани тадқиқот дар сатҳи ҷомеа барои муайян кардани хусусиятҳои иҷтимоӣ, иқтисодӣ, институтсионалии ҷомеа, инчунин таҳлил ва муайян кардани сабабҳои камбизоатӣ, интихоб ва афзалият додани ҷомеа, инчунин роҳҳои ҳалли мушкилоти онҳо барои татбиқи минбаъдаи зерлоиҳа.
2. **Вазифаҳо:**

1. Муайян намудани сатҳи зиндагии аҳолии маҳалла тавассути таҳлилу арзёбӣ:

* Мавҷудияти инфрасохтори иҷтимоӣ-иқтисодӣ;
* Фавти кӯдакон ва сатҳи бемориҳои сироятӣ;
* Мавҷудияти табақаи осебпазири аҳолӣ дар ҷомеа: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд;
* Дараҷаи шуғл, манбаъҳо ва сатҳи даромад;
* Сабабҳо ва сатҳи бекорӣ дар ҷомеа;
* Самтҳои асосии хароҷот дар асоси буҷети солонаи оила;
* Нишондиҳандаҳои камбизоатӣ ва гурӯҳбандии ҷомеаҳо аз рӯи сатҳи зиндагӣ.

2. Муайян кардани дараҷаи ягонагии сокинони ҷомеа ва/ё ихтилофҳои дохилии онҳо;

3. Муайян намудани масъалаҳои афзалиятноки ҷомеа;

4. Таҳлили захираҳо, имкониятҳо ва тайёрии аҳолӣ дар маҳалҳо барои ба ҳалли масъалаҳои иҷтимоӣ ва ҷалб намудани онҳо;

5. Арзёбии иқтидори институтсионалии ҷомеа ва роҳбарони он;

6. Муайян кардани дараҷаи иштироки ҷомеа ва қобилият дар пойдории лоиҳа;

7. Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.

8. Муайян намудани нерӯ ва нақши мақомоти ҳокимияти маҳаллӣ дар ҳалли проблемаҳои иҷтимоӣ;

9. Таҳияи нақшаи амалии ҷомеа.

# **I. Тавсифҳои умумӣ:**

* 1. Ҷомеа: (Тавсифи ҷойгиршавии ҷуғрофии деҳа, пешниҳоди маълумоти демографӣ дар бораи деҳа, маълумоти пурра дар бораи гурӯҳҳои осебпазир, истифода аз маълумот аз тадқиқоти минтақавӣ).

|  |  |  |  |
| --- | --- | --- | --- |
| № б/т | Маълумот | Ченак | Нишондиҳанда |
| 1 | Ҷойгиршавии ҷуғрофӣ |  | *Деҳаи Чинор дар қисмати шимолу ғарбии ҷамоати Даҳана ва шаҳри Кӯлоб ҷойгир шудааст.* |
| 2 | Шумораи хонаводаҳо | оила | *205* |
| 3 | Шумораи аҳолӣ | нафар | *1863* |
|  | аз он ҷумла: Мардҳо | нафар | *922* |
|  | Занҳо | нафар | *941* |
| 4 | Ҳайати этникӣ: Тоҷикон | нафар | *1860* |
|  | Узбекҳо | нафар | *3* |
|  | Русҳо | нафар | *0* |
| 5 | Шумораи муҳоҷирони меҳнатӣ | нафар | *54* |
| 6 | Шумораи маъюбон | нафар | *32* |
| 7 | Шумораи оилаҳои бесаробон | оила | *3* |

* 1. Тавсифи ҳудуд: (Пешниҳоди харита-схемаи минтақа, ки аз ҷониби худи сокинон тартиб дода шудааст, бо нишон додани ҷойгиршавии объектҳои асосии инфрасохтори иҷтимоӣ-иқтисодӣ).

*Деҳаи Чинор бо деҳаҳои Олтоул ва Даҳана ҳамсарҳад мебошад*

*МТМУ №16*

*Муассисаи томактабии №5*

*Бозори Даҳана*

*Маркази саломатии ҷамоати Даҳана*

* 1. Тамоюлҳои рушди инфрасохтор: (Дар ин бахш дар бораи таърихи ҷомеа ва тамоюли рушди инфрасохтори иҷтимоӣ ва иқтисодии деҳа маълумот дода мешавад).

*Деҳаи Чинор дар ҳайати деҳаҳои маркази ҷамоати Даҳана соли 1930 таъсис ёфтааст. Аҳолии муқимии деҳаи Чинор асосан ба кишоварзӣ, зироаткорию боғдорӣ ва чорвопарварӣ машғул ҳастанд. Дар давоми 92 соли мавҷудияти ҷомеаи Чинор аз даврони собиқ Иттиҳоди Шӯравӣ ва 30 соли истиқлолияти Ҷумҳурии Тоҷикистон дар деҳа иншоотҳои зерин сохта ба истифода дода шудааст.*

|  |  |  |  |
| --- | --- | --- | --- |
| № б/т | Инфрасохтор | Шароит | Соли таъсис |
| *1* | *Муассисаи таҳсилоти миёнаи умумии №16* | *Фаъолият дорад, ба таъмири асосӣ ниёз дорад.* | *1978* |
| *2* | *Муассисаи томактаби №5* | *Фаъолият дорад, ба таъмири асосӣ ниёз дорад.* | *1974* |
| *3* | *Системаи хати оби нӯшокӣ* | *Коршоям аст* | *2020* |
| *4* | *Маркази саломатии ҷамоат* | *Фаъолият дорад* | *1976* |
| *5* | *Системаи барқтаъминкунӣ* | *Фаъолият дорад, ба таъмири асосӣ ниёз дорад.* | *1970* |
| *6* | *Кӯпрукҳо 2 адад* | *Коршоям ҳастан.* | *1965 2020* |
| *8* | *Мағозаи № 1 ва 2* | *Фаъолият доранд.* | *1994* |
| *9* | *Сохтмони роҳҳои дохилии деҳа* | *Аксари роҳҳо замини ё сангрез ҳастанд.* | *1930* |

**II. Таҳлили сатҳи зиндагии аҳолии деҳа*.*** *(Маълумоте, ки аз ҷомеа гирифта шудааст, пешниҳод кунед. Ҳар як унсур бояд таҳлили иттилооти гирифташударо инъикос кунад ва бо омор тасдиқ карда шавад).*

* 1. Мавҷудияти инфрасохтори иҷтимоӣ-иқтисодӣ; (Вазъиятро тавсиф намуда, ба ҳар як инфрасохтори мавҷуда баҳо диҳед, талаботи ҷомеаро ба навъҳои нави хизматрасонӣ, дараҷа ва сифати таъсири инфрасохтор ба сатҳи зиндагии аҳолӣ нишон диҳед.).

|  |  |  |
| --- | --- | --- |
| № б/т | Инфрасохтори мавҷуда | Шарҳ |
| *1* | *Муассисаи таҳсилоти миёнаи умумии №16* | *МТМУ№16 ба таъмири асосӣ ниёз дорад. Таъмири умумии биноҳо, иваз кардани дару тирезаҳо, фарши синфхонаҳо, мизу курсиҳо, рангу боркунӣ ва ғайра.* |
| *2* | *Муассисаи томактабии №5* | *Бинои муассисаи томактабӣ таъмирталаб аст, таъмири умумии биноҳо, иваз кардани дару тирезаҳо, фарши утоқҳо, таъмир ва рангу бори деворҳо, восита ва анҷомҳои боғча.* |
| *3* | *Сохтмони хати оби нӯшокӣ* | *Хонаводаҳои деҳаи Чинор ба оби тозаи ошомиданӣ дастрасии пурра доранд. 80 то 90 %-и хонаводаҳо бо оби тозаи ошомиданӣ дар хонаҳои истиқоматиашон таъмин ҳастанд.* |
| *4* | *Маркази саломатӣ* | *Маркази саломатӣ коршоям аст, таҷҳизот ва асбобҳои кории табибон намерасанд.* |
| *5* | *Системаи барқтаъминкунӣ* | *Ҳама хонаводаҳои деҳаи Чинор ба системаи таъмини барқ пайваст ҳастанд. Ҳолати симчӯбҳо ва ноқилҳои барқи, трансформатори деҳа хуб нест, кӯҳнаю фарсуда шудаанд. 50%-и симчӯбҳо ва ноқилҳои барқӣ ба иваз кардан зарурат доранд. Ҳама кӯчаҳои деҳа ба ҷароғонкунонӣ эҳтиёҷ доранд.* |
| *6* | *Кӯпрукҳо 2 адад* | *Истифодашаванда аст, таъмирталаб мебошанд.* |
| *7* | *Мағоза* | *Дар деҳа ду адад мағозаҳои хусусӣ бо фурӯши молҳои ниёзи мардум хизмат мерасонанд.* |
| *8* | *Сохтмони роҳҳои дохилии деҳа* | *Ҳамаи роҳҳои дохилии деҳаи Чинор замини ё сангрез ҳастанд, ҳолати роҳҳо бад мебошад. Дар фасли баҳор ва замистон аз ҳисоби кӯлмакҳои болои роҳ рафтуомади сокинони деҳа, мактаббачагон ва воситаҳои нақлиёт мушкил мешавад. Дар фасли тобистону тирамоҳ бошад чангу хоки роҳхо сабаби бемориҳо ва нороҳатии сокинони деҳа мешавад. Роҳҳои дохилии деҳа ба асфалтпӯш кардан ниёз дорад.* |

Эҳтиёҷот ба хизматрасониҳои нави инфрасохторӣ

|  |  |  |
| --- | --- | --- |
| № б/т | Инфрасохтори нави нақшавӣ | Дараҷаи таъсири инфросохтори нав ба сатҳи зиндагии мардум |
| *1* | *Сохтмони хати оби полезӣ* | *Заминҳои кишоварзии деҳа бо оби полезӣ таъмин мешаванд. Самаранок истифода кардани заминҳо таъмин мешавад, Ҳосилнокии зироатҳо баланд мешавад. Даромади хонаводаҳо аз ҳисоби фуруши маҳсулоти зиёд ва аълосифат меафзояд. Бозорҳои дохили бо маҳсулоти истеҳсоли ватанӣ ғани мегарданд.* |
| *2* | *Сохтмони маӣдончаи варзишии замонавӣ* | *Сокини деҳа ба хусус ҷавонон соҳиби майдончаии варзишии замонавӣ мешаванд, сокинони деҳа ба врзишмашғул шуда саломатии худро беҳтар менамоян. Ҷавонон ба корҳои беҳуда даст намезанд, варзиш карда солимии худро нигоҳ медоранд.* |
| *3* | *Сохтмони роҳҳои дохилии деҳа* | *Дастрасии сокинони деҳа ба роҳҳои асфалтпӯш, беҳтар шудани шароити рафтуомади аҳолӣ ва воситаҳои нақлиёт, беҳтар шудани вазъи санитарию гигиенӣ дар деҳа.* |
| *4* | *Корхонаҳои хурди соҳибкорӣ* | *Ташкили ҷойҳои нави корӣ барои занҳо ва ҷавонон, даромади пулӣ ба хонаводаҳо, ғанӣ гардонидани бозорҳои дохилӣ бо молу маҳсулоти истеҳсоли ватанӣ. кам шудани шумораи муҳоҷирони меҳнатӣ ва бекорон, таъсир ба сатҳи камбизоатии аҳолӣ* |

* 1. Фавти кӯдакон, сатҳ ва сабабҳои бемориҳои сироятӣ; (Пешниҳоди маълумоти аз ҷомеа гирифташуда дар бораи сабабҳои эҳтимолии сатҳи баланди бемориҳои сироятӣ, эпидемияҳо ва марги кӯдакон ва модарон).

|  |  |  |  |
| --- | --- | --- | --- |
| № б/т | Номгӯи бемориҳои сироятӣ | Шумораи фавтидагон дар 2 соли охир | Сабабҳои  бемориҳо |
| *1* | *Бемории шадиди рудаву меъда* | *-* | *Риоя накардани гигиенаи шахсӣ* |
| *2* | *Бемории шадиди роҳҳои нафас* | *-* | *Аз ҳисоби вирус, аз шахси бемор ба шахси солим гузаштани касал, шамолхӯрӣ* |
| *3* | *Сурхча* | *-* | *Эпидемия, бо ҳаво ва қатрагӣ аз шахси бемор ба шахси солим гузаштани касал* |
| *4* | *Гулафшон* | *-* | *Эпидемия, бо ҳаво ва қатрагӣ аз шахси бемор ба шахси солим гузаштани касал* |
| *5* | *Фалаҷшавӣ* |  | *Иммунизатсия нашудани кӯдак* |
| *6* | *Каронавирус (COVID 19)* | *-* | *Пандемия, бо ҳаво ва қатрагӣ аз шахси бемор ба шахси солим гузаштани касал* |

*Эзоҳ: Давоми ду соли охир дар деҳаи Чинор ҳолати фавти модару кӯдак ба қайд гирифта нашудааст*.

* 1. Мавҷудияти табақаи осебпазири аҳолӣ: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд; (Маълумоте, ки аз ҷамоат дар бораи гурӯҳҳои осебпазир гирифта шудааст, бо нишон додани манбаи даромади онҳо тавсиф кунед. Сифати хизматрасоние, ки аз ҷониби давлат расонида мешавад. Барои ин аҳолӣ маълумотҳои оморӣ пешниҳод кунед.).

|  |  |  |  |  |  |
| --- | --- | --- | --- | --- | --- |
| № б/т | Маълумот | Ченак | Нишон-диҳанда | Манбаи даромади онҳо | Имтиёзҳо аз тарафи давлат |
| 1 | *Шумораи хонаводаҳои бесаробон (зан сарвари оила)* | *оила* | *3* | *Нафақаи бесаробон, даромад аз хоҷагии хусусӣ* | *Пардохти нафақапулӣ* |
| 2 | *Шумораи оилаҳои серфарзанд* | *оила* | *2* | *Даромад дар шакли музди меҳнат, даромад аз хоҷагии хусусӣ* |  |
| 3 | *Шумораи маъюбон* | *оила* | *32* | *Нафақа* | *Пардохти нафақапулӣ* |

* 1. Шуғл, манбаъҳо ва сатҳи даромади аҳолӣ; (Маълумотро дар бораи сатҳи шуғл аз рӯи намуди шуғл нишон диҳед. Бо истифода аз диаграммаҳои даврӣ манбаъҳои даромад ва даромади миёнаи ҳар як сокини ҷамоатро бо сомонӣ нишон диҳед. Хангоми ба даст овардани маълумот дар байни мактаббачагон аз усули «тартиби рӯз» истифода баред).

Маълумот дар бораи сатҳи шуғли аҳолӣ ва даромади он дар шакли музди меҳнат, ҳаққи хизматрасонӣ. нафақапулӣ

|  |  |  |  |  |
| --- | --- | --- | --- | --- |
| № б/т | Номгӯи шуғл | Нишондиҳанда (нафар) | Даромади миёна дар як моҳ (сомонӣ) | Даромади миёнаи як сокини ҷомеа аз руи шуғл (сомонӣ) |
| *1* | *Зиёиён* | *52* | *800* | *9600* |
| *2* | *Кишоварзон* | *543* | *520* | *6240* |
| *3* | *Кироякорҳо* | *149* | *1200* | *14400* |
| *4* | *Муҳоҷирон* | *67* | *2000* | *24000* |
| *5.* | *Сохибкорон* | *74* | *2000* | *24000* |
|  | *Ҳамагӣ* | *885* | х | х |

Манбаҳои даромади аъзоёни ҷомеа:

* Музди меҳнат (музди кор, ҳаққи хизматрасонӣ);
* Аз фаъолияти соҳибкорӣ
* Аз фурӯши мол, маҳсулот, чорво, парранда, моҳӣ ва ғайра;
  1. Нишондиҳандаи ҳиссаи самтҳои асосии хароҷот аз ҳисоби буҷаи солонаи оила. (Самтҳои асосии хароҷоти оилаи миёнаро дар маҳал нишон диҳед. Самтҳои хароҷотро таҳлил кунед).

Хароҷоти буҷаи оилаи миёна дар як сол (сомонӣ)



* 1. Сабабҳо ва сатҳи бекорӣ дар ҷомеа; (Бо истифода аз усули диаграмма сатҳи маълумотнокии аъзоёни ҷомеаро нишон диҳед. Сабабҳо ва сатҳи бекориро муайян кунед. Дар бораи роҳҳои ҳалли мушкилоти бекорӣ аз аҳли ҷомеа пурсед. Тақвими кори мавсимиро пешниҳод кунед).

Нишондиҳандаҳои сатҳи бекорӣ дар деҳаи Чинори ҷамоати Даҳана



Сабабҳои бекории аҳолии қобили меҳнат дар деҳа:

* *Кам ё набудани ҷойҳои корӣ;*
* *Музди меҳнати паст.*

Роҳҳои ҳалли мушкилот:

* *Ташкили корхонаҳои истеҳсолӣ;*
* *Ташкили ҷойҳои нави корӣ.*

2.7. Тавсифи нишондиҳандаҳои камбизоатӣ ва гурӯҳбандии сокинони ҷамоат аз рӯи сатҳи зиндагӣ; (Нишондиҳандаҳои камбизоатиро, ки худи сокинон муайян кардаанд, нишон диҳед. Ин нишондиҳандаҳоро таҳлил кунед. Барои нишон додани сатҳи камбизоатии аҳолӣ аз диаграммаҳои даврашакл истифода баред*).*

Гурӯҳбандии камбизоатҳо

**III. Дараҷаи ягонагии сокинони ҷомеа ва/ё ихтилофҳои дохилии онҳо** (Маълумотеро, ки дар бораи амалҳои муштарак дар ҷомеа ба ҳалли мушкилоти ҷомеа нигаронида шудааст, дар бораи ташаббускорони амалҳои муштарак тавсиф кунед. Назари худи сокинонро дар бораи натиҷаи ин амалҳо ва дараҷаи қаноатмандии онҳо баён кунед. Агар дар ҷомеа низоъҳои дохилӣ вуҷуд дошта бошанд, сабаби ин низоъҳоро нишон диҳед).

*Банақшагири ва иҷрои корҳои дастаҷамъона ба монанди:*

* *Тоза кардани ҷӯйборҳо ва кучаву роҳравҳо;*
* *Сангфарш кардани кӯчаҳо;*
* *Таъмири қубурҳои таъмини оби нӯшокӣ;*
* *Таъмири системаи таъмини барқ; (иваз кардани равғани трансформатор, иваз кардани симчубҳо, ноқилҳои барқӣ);*
* *Сохтмони хати оби нӯшокӣ бо саҳми ҷомеа ва шахсони саховатманд;*
* *Саҳмгузории шаҳрвандони алоҳида ё волидайн дар таъмири муассисаҳои таҳсилоти миёнаи умумӣ, муассисаи томактабӣ ва ғайра;*
* *Иштирок дар ҷашну маросимҳои миллӣ.*

1. **Масъалаҳои афзалиятноки ҷомеа;** (Масъалаҳоеро, ки ҷомеа муайян кардааст, тавсиф кунед. Сабабҳои мушкилот ва роҳҳои ҳалли онҳоро муайян кунед).

|  |  |  |
| --- | --- | --- |
| № б/т | Сабабҳои мушкилот | Роҳҳои ҳалли мушкилот |
| *1* | *Аз кор баромадани системаи иншооти оби полезӣ ба заминҳои наздиҳавлигӣ, заминҳои ёрирасони шахсӣ, заминҳои хоҷагиҳои кишоварзӣ.* | *Сохтмони хати оби полезӣ тариқи қубурҳои обгузар аз канали «Ҳукумати нав»* |
| *2* | *Бо гузашти солҳо таъмирталаб шудани биноҳо, кӯҳнаю фарсуда шудани мизу курсиҳо, дару тиреза ва фарши синфхонаҳои муассисаи таҳсилоти миёнаи умумии №16* | *Таъмири асосии муассисаи таҳсилоти миёнаи умумии №16* |

1. **Таҳлили захираҳои мавҷуда барои ҷалби онҳо ба ҳалли мушкилоти ҷомеа;** (Рӯйхати захираҳоеро, ки ҷомеа муайян кардааст, ки метавонанд ба ҳалли мушкилот равона карда шаванд. Усули матритсаро барои муайян кардани хоҳишҳои ҷомеа ва афзалият додани ин захираҳо истифода баред).

|  |  |  |
| --- | --- | --- |
| № б/т | Номгуи мушкилот | Захираҳои ҷомеа оид ба ҳалли мушкилот |
| *1* | ***Иншоотҳои иҷтимоӣ инфросохторӣ:***   * *Сохтмони хати оби полезӣ;* * *Таъмири асосии мактаби №16;* * *Сохтмони майдончаи варзишии замонавӣ;* * *Сохтмони роҳҳои дохилии деҳа;* | * *Захираи неруҳои инсонӣ, (роҳбарикунанда);* * *Заҳираҳои меҳнатӣ, (қувваҳои корӣ);* * *Захираҳои табии, (замин, об);* * *Захираҳои физикӣ, (инфросохтори солим, техника, механизмҳо, асбобҳои корӣ)* * *Захираҳои молиявӣ, (саҳмгузории молию пулии ҷомеа).* |
| *2* | ***Иншоотҳои ӣҷтимоӣ- иқтисодӣ***   * *Корхонаҳои хурди соҳибкорӣ.* | * *Заҳираи неруҳои инсонӣ;* * *Захираҳои меҳнатӣ;* * *Захираҳои физикӣ;* * *Захираҳои молиявии сокинони деҳа.* |

**VI. Потенсиали институтсионалии ҷомеа ва роҳбарони он.** (Нишондиҳандаҳои иқтидори институтсионалии ҷомеа ва роҳбарони кунуниро пешниҳод кунед. Меъёрҳои роҳбарии аъзоёни ҷомеаро муайян кунед).

*Дар деҳаи Чинор аз ҷумлаи неруҳои инсонӣ: - зиёиён, шахсони дар мақоми роҳбаркунанда, нафароне, ки иқтидор, қобилияти кор бо ҷамоаро доранд:*

*Маълумот оид ба захираҳо, нерӯҳои инсонии деҳаи Чинор*

|  |  |  |
| --- | --- | --- |
| № б/т | Захираҳо | Меъёрҳои роҳбарии аъзоёни ҷамоа |
| *1* | *Раиси кумитаи маҳалла* | *Идоракунии умиумии ҷомеа, ташкил ва гузаронидани ҷамъомадҳо, ҷашну маъракаҳо, ҷалби ҷомеа дар корҳои дастаҷамъона* |
| *2* | *Кумитаи занон* | *Кор бо занон, ҷалби занҳо оид ба иштирок онҳо дар чорабиниҳои деҳа,* |
| *3* | *Раиси КЛД* | *Баррасӣ, муҳокима, қабул ва пешниҳоди зерлоиҳаҳо, дастгирӣ ва намояндагии ҷомеаҳо дар раванди татбиқи зерлоиҳаҳо* |
| *4* | *НҶ* | *Назорат аз рафти иҷрои корҳои сохтмонӣ, пур кардани анкетаҳои баҳодиҳӣ, ҳисоботдиҳӣ* |

**VII. Дараҷае, ки ҷомеа дар пойдории натиҷаҳои лоиҳа иштирок мекунад.** (Бо истифода аз усулҳои PRA (таҳлили натиҷаҳои лоиҳа), муайян кардани қобилиятҳо ва қобилиятҳои ҷомеа барои дарбар гирифтани натиҷаҳои зерлоиҳаи имконпазир).

*Иштироки ҷомеа дар нигоҳдории натиҷаҳои лоиҳа*

*Аҳли ҷомеаи деҳаи Чинор нақшаи истифодабарӣ ва нигоҳдории лоиҳаро дар якҷоягӣ таҳия намуда, барои кам кардани сатҳи хавфҳо (корношоям шудан) чораҳо меандешанд. Аз ҷумлаи аъзоёни ҷомеа ду-се нафарро барои истифодабарӣ ва назорати фаъолияти лоиҳа интихоб ва вобаста менамоянд. Аз истифодабарандагони лоиҳа маблағ (пардохти ҳаққи хизмат) ҷамъоварӣ карда мешавад. Кумитаи лоиҳавии деҳа тартиби баҳисобгирӣ ва истифодабарии маблағҳои ҷамъоваришударо муайян менамоянд. Таъмир ва дар ҳолати корӣ нигоҳ доштани иншооти лоиҳавӣ аз ҳисоби маблағҳои пулии ҷомеа пардохт карда мешаванд. Бо мақсади паст кардани сатҳи хавфҳо, бо ҷалби мутахассиси соҳавӣ нигохубини техникии иншоотҳои лоиҳавӣ анҷом дода мешавад.*

**VIII**. **Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.** (Баҳодиҳии аъзоёни ҷомеаро оид ба барномаҳое, ки аз ҷониби дигар донорҳо амалӣ карда мешаванд, тавсиф кунед. Ин маълумот барои пешгӯии амалҳои минбаъдаи БМИМТ дар ҷомеа зарур аст).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № б/т | Номи лоиҳа | Маблағгузор | | Маблағ (сомонӣ) | | Натиҷаи иҷро | | |
| 1 | *Сохтмони хати оби нӯшокии деҳаҳои Чинор, Даҳана, Олтоул, Ёхсучиён ва Боғистон* | | *Муайян карда нашуд* | | *Муайян карда нашуд* | | *Лоиҳа ба истифода дода нашуд* |

*Лоиҳаи «Сохтмони хати оби нӯшокӣ»-и деҳаҳои Ёхсучиён, Даҳана, Чинор, Олтоул ва Боғистони, ҷамоати Даҳана давоми соҳои 2019-2020 нақшагирӣ шуда буд. Лоиҳаи мазкур бо супориши Корхонаи обу корези шаҳри Кӯлоб аз тарафи яке аз фирмаҳои сохтмонӣ ба иҷро расонида шуд. Мутаассифона бо сабабҳои ба мо номаълум маблағҳои лоиҳа барои иҷрои корҳои сохтмонии хати оби нӯшокӣ то ба охираш нарасидан.*

*Қисми зиёди аъзоёни ҷомеаи деҳаи Чинор ақидаанд, ки сабаби нарасидани маблағҳои лоиҳа ва то ба охир иҷро нашудани корҳои сохтмонӣ бо айби ташкилотҳои масъули он мебошад. Иштироки ду- се корхонаву ташкилоти миёнарав дар иҷроиши лоиҳа ин мушкилиро эҷод кардааст. Асоси гуфтаҳои боло он аст, ки ҳамин гуна лоиҳа бо маблағҳои начандон калон дар деҳаҳои Таниёл, Калот, Гултеппа, Бешкаппа ва Мирапоқи ҷамоати Даҳана аз тарафи ташкилоти маҳаллӣ бо иштироки аҳли ҷамоаҳои номгиршуда бе ягон мушкилӣ ва дар муҳлати кӯтоҳ ба иҷро расонида шуд. Мушкилии ҷамоаҳо дар таъмини оби нӯшокӣ дар деҳаҳои номгиршуда роҳи ҳалли худро алакай ёфтааст.*

**IX.** **Муайян кардани нерӯ ва нақши мақомоти ҳокимияти маҳаллӣ дар ҳалли мушкилоти ҷамъият.** (Инъикоси андешаи сокинон дар бораи иқтидори мақомоти маҳаллӣ, ҷойгоҳ ва нақши онҳо дар ҳалли мушкилоти иҷтимоӣ).

*Мақомоти ҳокимияти маҳаллии ҷамоати Даҳана дар ҳалли мушкилоти ҷомеа нақши муҳим дорад. Ҷамоат аз рӯи шароит ва имконияҳои ҷойдошта оид ба рушд ва пешрафти ҷомеаҳои қаламрави худ доимо саъю кӯшиш менамояд. Дар пайдо кардани сармоягузориҳҳои эҳтимолӣ нақшаҳо таҳия карда, шахсони масъулро барои иҷрои он сафарбар менамояд. Сохторҳои мақомоти маҳаллӣ дар таъмини ҳуҷҷатгузориҳои шаҳрвандон, қабули дархостҳо ва ҳалли мушкилоти онҳо масъул мебошанд.*

**X.** **Намунаи нақшаи амали ҷомеа;** (Бо фаъолон ва пешвоёни ҷомеа кор кунед, то нақшаи амалии ҷомеаро барои ҳалли масъалаҳои афзалиятноки ҷомеа таҳия кунед).

Нақшаи амали якҷояи ҷомеа дар ҳалли масъалаҳои афзалиятнокӣ деҳаи Чинор

***А) Бо захираҳои дохилии ҷомеа***

* *Таҳлил ва баҳодиҳӣ ба захираҳои дохилии ҷомеаи деҳаи Чинор;*
* *Муайян кардани мушкилоте, ки бо ҷалби захираҳои дохилӣ имкони иҷро дошта бошанд.*
* *Таҳияи нақшаи харҷнома оид ба амалҳои муштараки ҷомеа;*
* *Вобаста кардани шахсони масъул дар иҷрои масъалаҳои ҳалталаб; (хариди масолеҳи зарӯрӣ, ҷалби қувваи корӣ ва ғайра);*
* *Иҷрои корҳои сохтмонӣ, кандан, сохтан, васл кардан ва дигар амалҳо;*
* *Назорат, баҳодиҳӣ ва қабули иншооти лоиҳавӣ.*

***Б) Бо ҷалби сармоягузориҳои беруна***

* *Муайян кардани эҳтиёҷоти афзалиятнок (дараҷаи аввал);*
* *Таҳияи нақшаи харҷнома дар асоси пешниҳоди зерлоиҳавӣ;*
* *Вобаста кардани шахсони масъул оид ба таҳияи пешниҳоди зерлоиҳавӣ;*
* *Пайдо кардани сармоягузор (донор)-и эҳтимолӣ;*

**XI. Таҳлили умумӣ ва хулосаҳои тадқиқот. Мутобиқати ин ҷомеа ба меъёрҳои интихоб. (Барои ҳама бахшҳои тадқиқот хулосаҳо диҳед).**

I Тавсифҳо оид ба маълумотҳои демографӣ, мавҷудият ва рушди инфросохторҳои маҳаллӣ, ҳолати коршоямии онҳоро дар деҳаи Чинори ҷамоати Даҳанаи шаҳри Кӯлоб.

*Деҳаи Чинор макази ҷамоати Даҳана ҳисоб меёбад аз ин ҳисоб иншоотҳои инфросохторӣ ба монанди МТМУ №16, муассисаи томактабии №5, маркази саломатӣ, системаи таъмини оби нӯшокӣ, системаи таъмини барқ мавҷуд ҳастанд ва ин иншоотҳо пурра ё қисман фаъолият доранд. Қайд кардан зарур аст, ки иншоотҳои номгиршуда баъди хизматрасони давоми солҳои тӯлонӣ корношояму таъмирталаб шудаанд. МТМУ №16 ва муассисаи томактабии №5 ба таъмири асосӣ эҳтиёҷ доранд. Системаи барқтаъминкунӣ ба таъмири асосӣ (бозсозӣ) ниёз дорад, роҳҳои дохилии деҳа қисман сангрез ё замини буда дар ҳолати бади истифодабари қарор доранд ва ба асфалтпӯш кардан ниёз доранд.*

Таҳлили сатҳи зиндагонии аҳолии деҳаи Чинор

* *Инфросохторҳои мавҷудбуда дар алоҳидагӣ арзёби шуда, ҳолати онҳо шарҳ дода шудааст ва инчунин талаботи ҷомеа ба навъҳои дигари хизматрасониҳои ӣчтимоию иктисодӣ муайян карда шудааст. Татқиқотчиён дар хулосаеанд, ки иншоотҳои мавҷудбуда таъмиру бозсозӣ карда шуда, талаботи ҷомеа ба инфросохторҳои нав ба инобаи гирифта шаванд.*
* *Ҳолати фавти кӯдакон аз сабаби касалиҳои сироятӣ ба қайд гирифта нашудааст.*
* *Дар деҳа 3 хонаводаҳои бесаробон, 2 хонаводаи серфарзанд ва 32 нафар маъюбон истиқомат доранд ва онҳо бо нафақаи иҷтимоӣ таъмин ҳастанд ва шӯрои маҳалла аз ҳоли онҳо доимо бохабар аст.*
* *Самтҳои асосии хароҷоти оилаи миёнаҳолро дар маҳал таҳлил карда муайян кардем, ки 60%-и даромадҳои хонавода барои таъмини озуқа ва 17% барои хариди либоса ҳарҷ карда мешавад.*
* *Шуғл, манбаъҳо ва сатҳи даромади аҳолӣ. Аз нишондод ва таҳлили диаграммаи шӯғл маълум мешавад, ки 61%-и қувваҳои қобили меҳнат ба гурӯҳи кишоварзон, 17% ба гурӯҳи кироякорҳо, ба гурӯҳи соҳибкорон ва муҳоҷирони меҳнати 8%-и мутаносибан ва 6% ба гурӯҳи зиёиён таълуқ доранд. Манбаҳои асосии даромади сокинони деҳа дар шакли музди меҳнат ва аз ҳисоби фуруши молу маҳсулот мебошад. Сатҳи даромади сокинони деҳа аз руи шуғл: муҳоҷирони меҳнати 2300 сомонӣ, кироякорҳо 1100 сомонӣ, соҳибкорон 1800 сомонӣ, зиёиён 850 сомонӣ ва кишоварзон 520 сомониро дар моҳ ташкил медиҳад.*
* *Сабабҳои бекории аҳолии қобили меҳнат ва роҳҳои ҳалли мушкилот таҳлил карда шуд ва маълум гардид, ки набудани корхонаҳо, ҷойҳои корӣ ва паст будани музди кор аз сабабҳои асосии бекорӣ ва ташкили корхонаҳо, кушодани ҷойхои нави корӣ бо музди меҳнати мевоффиқ, роҳи таъсир ба бекорӣ ҳисоб меёбанд.*
* *Гурӯҳбандии сокинони деҳа ва нишондиҳандаҳои камбизоатӣ. Маълумоти диограмаи гурӯҳбандии сокинони деҳа аз руи сатҳи зиндагӣ нишон медиҳад, ки 3%-и сокинони деҳа ба гурӯҳи сарватмандон, 79% ба гурӯҳи миёнаҳолҳо, ва 18% ба гурӯҳи камбизоатҳо таълуқ доранд.*

**XII.Тавсияҳо барои идома додани кор бо ин ҷомеа.**

*Татқиқот оид ба хусусиятҳои иҷтимоӣ, иқтисодӣ инчунин таҳлилҳо оид ба гурӯбандии аҳолии ҷомеа бо нишон додани сабабҳои камбизоатӣ, муайян кардани захираҳои дохили ва интихоби афзалиятҳои деҳаи Чинор гузаронида шуда, тавсияи татқиқотчиён оид ба идома додани кор бо ҷомеаи деҳаи Чинор чунин аст:*

* *Дар ҳалли мушкилоти ҷомеа вобаста ба интихоби зерлоиҳаҳои грантӣ кӯмаки беруна (ташкилотҳои кӯмакрасон) зарур аст;*
* *Захираҳои дохилии ҷомеаи Чинор дар ҳалли мушкилиҳои ҷомеа нокифоя мебошанд. Ҷомеаи деҳаи Чинор бо захираҳои дохилии худ имкон дорад мушкилиҳои каммасрафро нақшагирӣ ва иҷро намояд (таъмири ҷории системаи таъмини барқ, таъмири ҷории системаи таъмини оби нӯшокӣ, тоза кардани ҷӯйборҳои дохили деҳа, тоза кардани партовгоҳҳо, саҳмгузорӣ дар таъмири хурди синфхонаҳои мактаб ва ғайраҳо);*
* *Эҳтиёҷоти сокинони деҳаи Чинори ҷамоати Даҳанаро ба инобат гирифта, идома додани кори лоиҳаро бо ин ҷомеа зарур мешуморем.*

Ҳисоботи мазкур тибқи методологияи БМИМТ тартиб дода шуда, дар ҷаласаи умумии ҷомеа баррасӣ ва тасдиқ карда шудааст.

«\_\_\_\_» \_\_\_\_\_\_\_\_\_\_\_\_\_\_\_\_\_ 20 \_\_\_\_\_\_\_ сол.

Менеҷери БМИМТ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Намояндаи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ном ва номи падар подпись